Orbital

Orbital buvo anglų techno muzikos duetas, kurio karjera tęsėsi nuo 1989 iki 2004 metų. Grupę sudarė broliai Paul ir Phil Hartnoll. Jiems turėjo įtakos tokie muzikos žanrai, kaip electro bei pank rokas. 2009 metais grupė vėl atsikūrė.

 Karjera 

 Ankstyvieji metai 
1989 metais Orbital su jų tėvo kasetiniu grotuvu įrašė takelį pavadintą Chime. Jis buvo išleistas 1989 gruodį Oh Zone Records įrašų kompanijoje ir po kelių mėnesių perleistas FFRR Records. Takelis, pasiekęs 17 vietą Didžiosios Britanijos topuose, tapo reivo himnu. Po to sekė keletas singlų ir EP. 1991 metų pabaigoje pasirodė pirmasis albumas, kurį sudarė takeliai įrašyti skirtingu metu.

Dueto populiarumas pradėjo staigiai augti 1993 metais išleidus antrą albumą Orbital 2.

 1994 metų persilaužimas 
1994 metų rugpjūtį išleistas trečiasis albumas Snivilisation. Keliose dainose, įskaitant ir singlą Are We Here?, galima girdėti Alison Goldfrapp balsą.

1996 metų balandį išleistas singlas The Box pasiekė 11 vietą Didžiosios Britanijos topuose, o albumas In Sides, išleistas 1996 gegužę, tapo antruoju Orbital albumu pasiekusiu top penketuką. Kitais metais duetas prisidėjo prie filmų takelių kūrimų (The Saint, Event Horizon), o jų gyva Satan versija ir The Saint teminės muzikos perdirbinys pasiekė 3 vietą Didžiosios Britanijos topuose.

 Po išsiskyrimo 
Paul Hartnoll tęsia muzikos įrašinėjimą savo vardu, įskaitant dainas naujam Wipeout Pure žaidimui skirto PSP. 2007 metais ACP įrašų kompanijoje jis išleido pirmąjį solo albumą, pavadintą "The Ideal Condition". Phil Hartnol kartu su Nick Smit įkūrė naują elektroninės muzikos duetą Long Range. 2007 metų rugpjūčio 6 d. išėjo jų debiutinis albumas "Madness and Me", kurį išleido Long Range Recordings kompanija. 2007 metų birželio 11 d. Orbital išleido 2 CD/DVD kompiliaciją Orbital: Live at Glastonbury 1994-2004. Šį rinkinį sudaro daugiau nei 2 valandos muzikos, įrašytos per grupės pasirodymus festivalyje.

 Diskografija 
 Albumai 
 Orbital (taip pat žinomas kaip Green Album) (1991)
 Orbital (taip pat žinomas kaip Brown Album) (1993 gegužė)
 Snivilisation (1994)
 In Sides (1996)
 Event Horizon (1997) • su Michael Kamen
 The Middle of Nowhere (1999)
 The Altogether (2001)
 Work 1989-2002 (singlų/retenybių kolekcija) (2002)
 Octane (OST) (2003 spalis)
 Blue Album (2004 birželis)
 Halcyon (Best Of) (2005)
 Orbital: Live at Glastonbury 1994-2004 (2007)

 Singlai/EP 
 Chime (1990)
 Omen (1990)
 Satan (III EP) (1991)
 Midnight/Choice (1991)
 Mutations EP (1992)
 Radiccio EP (1992)
 Lush (1993)
 Peel Session/Diversions (1994)
 Are We Here? (1994)
 Belfast/Wasted (1995)
 Times Fly (1995)
 The Box (1996)
 Satan Live (1996)
 The Saint (1997)
 Style (1999)
 Nothing Left (1999)
 Beached (In collaboration with Angelo Badalamenti) (2000)
 Funny Break (One is Enough) (2001)
 Illuminate (2001)
 Rest/Play EP (2002)
 One Perfect Sunrise/You Lot (2004)

Kategorija:Anglijos elektroninės muzikos atlikėjai